recursal/SuperWikiNEXT-32B huggingface dataset:
Må ikke forveksles med IP-systemet eller IP-adresse.
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*
**Opprydning:** Denne artikkelen trenger en opprydning for å oppfylle Wikipedias kvalitetskrav. Du kan hjelpe Wikipedia ved å forbedre den. Mangler som er blitt anført: **forvirrende**

Nettverksprotokoller| Applikasjonslaget |
| --- |
| * BGP
* DHCP
* DNS
* FTP
* HTTP
* HTTPS
* IMAP
* LDAP
* MGCP
* NNTP
* NTP
* POP
* RTP
* RTSP
* RIP
* SIP
* SMTP
* SNMP
* SSH
* Telnet
* TLS/SSL
* XMPP
 |
| Transportlaget |
| * TCP
* UDP
* DCCP
* SCTP
* RSVP
 |
| Nettverkslaget |
| * IP
	+ IPv4
	+ IPv6
* ICMP
* ICMPv6
* ECN
* IGMP
* IPsec
 |
| Datalink-laget |
| * ARP
* NDP
* OSPF
* Tunneler
	+ L2TP
* PPP
* MAC
	+ Ethernet
	+ DSL
	+ ISDN
	+ FDDI
 |
| * v
* d
* r
 |

**Internet Protocol** (**IP**) eller **internettprotokollen** er en protokoll som opererer på nettverkslaget i OSI-modellen. IP er en *forbindelsesløs* og *upålitelig* pakkeleveringstjeneste som er grunnsteinen i IP-protokollsettet. Alle transportlagsprotokoller som UDP og TCP blir overført som IP-pakker (som også kalles datagram). IP brukes også til å overføre kontroll-protokoller på nettverkslaget som ICMP, IGMP og ruting-protokoller. 

Med upålitelig menes at det er ingen garantier for at en IP-pakke kommer frem. En årsak til at en IP-pakke ikke kommer frem kan være at en ruter går tom for bufferlager og må kaste pakker. Konfigurasjonsfeil på rutere kan også føre til pakketap, bl.a. hvis feilen forårsaker en loop.

Med forbindelsesløs menes at hver enkelt IP-pakke behandles uavhengig, IP lager ingen tilstand til strømmene av pakker. Dette fører til at pakker kan komme ut av rekkefølge til mottakeren. Hvis det er ønskelig med pålitelighet og at pakker skal bli levert til mottakerapplikasjonen i rekkefølge, benyttes en pålitelig transportlagsprotokoll som TCP. 

Den mest brukte versjonen av IP er IPv4. Arbeidet med etterfølgeren IPv6 ble påbegynt i 1994 og er relativt moden, men har ikke blitt tatt i bruk i noen stor grad.

IP-adressering og ruting
------------------------

Det mest kompliserte aspektet av IP er kanskje adressering og ruting. Hver enkelt vert koblet til nettverket identifiseres med en eller flere IP-adresser. IP-adresserommet deles opp i mindre biter, og bitene benyttes på ulike nettverk. 

IP-ruting utføres av alle verter på nettverket, men viktigst av internettverk-rutere (rutere som knytter sammen nettverk). Disser ruterne bruker typisk enten interior gateway protocols (IGPs) eller external gateway protocols (EGPs) for å utveksle informasjon om ulike nett. Denne informasjonen må være tilgjengelig for at en ruter skal kunne avgjøre hvor en pakke skal sendes.

Se også
-------

* DSCP

Eksterne lenker
---------------

* (en) Internet Protocol – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GND **·** NKC
 |
Talamancas distrikter
**Talamanca** er den største kantonen i provinsen Limón sørøst i Costa Rica. Den hadde 30 712 innbyggere i 2011. Kantonen har et areal på 2809,93 km², noe som gjør den til landets nest største kanton i areal. Den grenser til Panama i sør, og har Det karibiske hav i øst. Ved byen Sixaola er en av Costa Ricas tre offisielle grenseoverganger. Kantonens administrasjonssentrum er byen Bribrí, som ligger i distriktet Bratsi.

Mange av landets mest besøkte strandsteder ligger langs Talamancas karibiske kyst, blant annet Cahuita, Puerto Viejo og Manzanillo.

Kantonen er blant områdene i landet med størst biodiversitet, takka være det varierte klimaet, som går fra fuktig tropisk klima ved kysten, via regnskogen i sentrum, til det kalde klimaet i fjellkjeden Cordillera de Talamanca. Både Cahuita nasjonalpark og deler av La Amistad internasjonale park, Cordillera de Talamanca nasjonalpark og Chirripó nasjonalpark befinner seg i kantonen.

Urfolksgruppene bribri og cabécar holder til i Talamanca. Mange av medlemmene av disse folkegruppene har også bevart det opprinnelige språket sitt, bribri og cabécar. Langs kysten er en stor andel av befolkninga av afroamerikansk opprinnelse, og mange av dem snakker limonesisk kreol som morsmål.

Distrikter
----------

Talamanca er delt inn i fire distrikter:

* Bratsi
* Sixaola
* Cahuita
* Telire

Referanser
----------

1. ↑  «Estadísticas demográficas. 2011 – 2025. Proyecciones nacionales. Población total proyectada al 30 de junio por grupos de edades, según provincia, cantón, distrito y sexo». Instituto Nacional de Estadística y Censos. Besøkt 11. januar 2022.
2. ↑  INEC – Censo Nacional de Población y Vivienda 2011

Eksterne lenker
---------------

* Informasjon om kantonen Arkivert 15. februar 2016 hos Wayback Machine. hos Corredor Biológico Talamanca Caribe
* «Diagnóstoco del cantón de Talamanca»[*død lenke*], av Mario Robinson Olivera Rojas og Rebeca Ramírez Sánchez.

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
**Nawara Negm** (født 1973 i Kairo i Egypt) er en egyptisk journalist, blogger og politisk aktivist for demokrati og menneskerettigheter.

Negm er datter av den venstreorienterte poeten Ahmed Fouad Negm og den islamistiske journalisten Safinaz Kazem. Negm mottok sin bachelorgrad i engelsk språk fra Ain Shams University og har siden den gang arbeidet for det egyptiske Nile Television Network (NTN) som oversetter verdensnyheter til egyptisk. I 2009 publiserte Negm sin første bok, *esh A'rrih*, som bestod av en samling artikler. Samme år var hun medforfatter av en bok skrevet utelukkende av kvinnelige forfattere under tittelen *Ana Ontha*.

I 2006 innviet Negm sin overveiende politiske blogg med tittelen *Gabhet El Tahyees El Shaabeya*, noe som kan oversettes med «Folkefronten av sarkasme». Bloggen har et bilde av en ung jente omringet av piggtråd og inkluderer en bildetekst, både på arabisk og engelsk, som sier «Frihet er kun for dem som er klare til å dø». Et av hennes mest kjente arbeider kom ut i desember 2010 og var en arabisk oversettelse av flere utvalgte dokumenter fra varsler-nettstedet Wikileaks som handlet om Egypt og en del andre arabiske land. Under Den egyptiske revolusjonen i 2011 var Negm en meget aktiv politisk aktivist og en frivillig talsperson for denne revolusjonen. Negm rapporterte ofte til utenlandske medier, hovedsakelig til Al-Jazeera om sine observasjoner.

Eksterne lenker
---------------

* Nawara Negms blogg
* Blogging for reform: the case of Egypt
* Nawara, bloggueuse frondeuse (French)
* Fanoos Encyclopedia: Nawara Negm

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN
 |
**National Women's Law Center** (NWLC) er en amerikansk organisasjon som arbeider for alle jenters og kvinners rettigheter både gjennom rettslig bistand og rettspolitisk arbeid. NWLC er en av USAs største kvinneorganisasjoner, med over hundre ansatte, og har hovedkontor i Washington, D.C. NWLC står i likhet med andre store kvinneorganisasjoner i USA i en progressiv eller liberal tradisjon, og står politisk nærmest Det demokratiske parti.

Den ble etablert som et program for kvinners rettigheter ved Center for Law and Social Policy i 1972 og ble fra etableringen ledet av Marcia Greenberger. Programmet ble grunnlaget for National Women’s Law Center, som ble etablert av Greenberger og Nancy Duff Campbell i 1981. NWLC arbeider blant annet for seksuelle og reproduktive rettigheter, mot seksuell trakassering, for likelønn og flere andre temaer. NWLC har en interseksjonell forståelse av kvinners rettigheter som også omfatter temaer som rasisme, fattigdom, LHBT+-rettigheter, funksjonshemmedes rettigheter og annet. NWLC har ansvar for programmet *TIME'S UP Legal Defense Fund*, som gir rettslig og annen bistand til dem som har opplevd seksuell trakassering og overgrep i arbeidslivet. NWLC er en av de 330 organisasjonene bak erklæringen «National Consensus Statement of Anti-Sexual Assault and Domestic Violence Organizations in Support of Full and Equal Access for the Transgender Community» og en av de 16 organisasjonene bak erklæringen «Statement of Women’s Rights and Gender Justice Organizations in Support of Full and Equal Access to Participation in Athletics for Transgender People».

Referanser
----------

1. ↑   Research Organization Registry Data (ROR release v1.19)[Hentet fra Wikidata]
2. ↑  ; besøksdato: 29. januar 2022.
3. ↑  «National Women's Law Center». Besøkt 14. mars 2024.
4. ↑  «LGBTQ Equality». National Women’s Law Center. Besøkt 29. januar 2024.
5. ↑  «Once and For All: This Is Why We Support Trans Women and Girls in Sports». National Women’s Law Center. Besøkt 29. januar 2024.
6. ↑  «TIME'S UP Legal Defense Fund». National Women’s Law Center. Besøkt 29. januar 2024.
7. ↑  «National Consensus Statement of Anti-Sexual Assault and Domestic Violence Organizations in Support of Full and Equal Access for the Transgender Community». National Task Force to End Sexual and Domestic Violence, på vegne av 330 kvinneorganisasjoner. Arkivert fra originalen 13. mars 2024. Besøkt 15. mars 2024.
8. ↑  «Statement of Women’s Rights and Gender Justice Organizations in Support of Full and Equal Access to Participation in Athletics for Transgender People» (PDF). American Association of University Women på vegne av 16 kvinnesaksorganisasjoner. Arkivert fra originalen (PDF) 4. februar 2024. Besøkt 13. mars 2024.

Eksterne lenker
---------------

* (en) Offisielt nettsted Rediger på Wikidata
* National Women’s Law Center på Twitter Rediger på Wikidata

* National Women’s Law Center på Instagram Rediger på Wikidata

* National Women’s Law Center på TikTok Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
**Taynikma** er en dansk bokserie, som blander fantasy-roman og manga-inspirerte tegneseriesekvenser. Idéen og konseptet er utviklet av Merlin P. Mann og Jan Kjær. Serien består av 16 bind, som alle slutter med en fire siders tegneskole. Første bind kom ut i oktober 2005 og foreløpig siste bind kom i mai 2007. Seriens utgiver er forlaget Phabel og er også kommet ut i Norge, Sverige, Finland, Island og nå også i England (Storbritannia) (der kun de 4 første bøkene selges nå) I 2007 vant serien Orla-prisen som årets beste tegneserie. I 2010 vant Taynikma Tegneskole av Jan Kjær Orla-Prisen.
Forfatterne er i gang med en ny Taynikma-bok/serie.
Bøkene handler om Koto og vennene hans som prøver å redde Tayklania fra Fyrstinnen og Skyggekongen.

Seriens titler
--------------

* *Bok 1: Mestertyven*
* *Bok 2: Rottene*
* *Bok 3: Soltårnet*
* *Bok 4: De Glemte Katakombene*
* *Bok 5: Den Hemmelige Arenaen*
* *Bok 6: Klanenes Kamp*
* *Bok 7: Henzels Felle*
* *Bok 8: Skyggeskogen*
* *Bok 9: Lysets Festning*
* *Bok 10: Den Siste Kampen*
* *Bok 11: Artans valg*
* *Bok 12: skyggekongen*

Eksterne lenker
---------------

* Seriens websted: Taynikma.dk
Husbåt (canal boat)
Husbåten Cornelia i Ystad 2018.
En **husbåt** er en båt med kahytt over dekk akterut (særlig i Nord-Norge og på Vestlandet) og en båt som er laget spesielt med sikte på boligformål. Mens den første typen har en helt vanlig skrogform, har den sistnevnte gjerne et skrog som først og fremst er laget for å gi stor stabilitet og oppdrift. En husbåt er bygd med tanke på bokomfort og plass, og har derfor gjerne begrenset hastighet og egner seg best i lukkede farvann.[]

Husbåt på Eikeren, 1967
En båt som ikke[*klargjør*] er husbåt og som brukes som husvære hele eller deler av året kalles gjerne bobåt. I Norge er de som bor slik organisert i Norsk Båtboerforening. Ved Aker Brygge Marina på Aker Brygge i Oslo, er det rundt 100 fastboende i bobåter.[] På de engelske kanalene regner man med at det er 350.000 båtbeboere.[]

Norsk Båtboerforening er en forening for de som bor i båter.[]

Eksterne lenker
---------------

* (en) Houseboats – kategori av bilder, video eller lyd på Commons Rediger på Wikidata
* Norsk Båtboerforening Arkivert 9. august 2018 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** LCCN **·** NKC **·** KulturNav **·** BBC Things
 |
***Gullfjellet*** er en norsk film fra 1941, basert på Ove Arthur Ansteinssons komedie om bønder som lar seg forlede til å satse alle sine penger i et gullbonanza. Regien var ved Rasmus Breistein og Titus Vibe-Müller.

Handling
--------

Bygutten Rolf Rønne ankommer Benningstad, en storgård på Hedemark, og får arbeide. Han treffer Jørgen Krullerstugun og lyver at han har funnet gull i Kråkberget, som ligger på Hans Benningstads eiendom. Jørgen gjør sine undersøkelser i Kråkberget og finner kråkesølv, og han tar dette for gull. Om natten bringer han store mengder stein hjem, og fyller stue og kammers.

Så fort ryktene sprer seg begynner kjøpebudene å strømme inn. Grunneieren vil ikke selge, men gir seg når gullfunnet blir slått stort opp i avisene. Banksjef og advokat vil danne selskap sammen med bygda. Hans Benningstad blir generaldirektør, og lever nå herrens glade dager. Gullfeberen brer om seg, og flere av bøndene selger gårdene sine for å kjøpe gullmine-aksjer. Bygda fester, mens kornet deres råtner. 

Karl Kanten reiser til Oslo for å selge gullet til Norges Bank, men blir fortalt at det bare er gråstein. Nyheten slår ned som en bombe i det feststemte Benningstad, når han kommer tilbake dagen etter. Banken må innstille, og flere bønder går konkurs. Etter hvert må bøndene begynne med jordbruk igjen.

Mottagelse
----------

Aftenposten skrev at filmen hadde mange lyspunkter, men at manuskriptet var for svakt. «Det er mange gode ting i «Gullfjellet», replikkene stanger ofte mot hverandre som de skal i en aktiv film, det er fart over kamera og mange steder har man følelsen av at viljen til å lage en frisk film har vært til stede mere enn tidligere. Men man har vært for skånsom mot forfatteren, ikke kuttet nok...» (Aftenposten tirsdag 15. april 1941 side 10)

Skuespillere
------------

* Karl Holter som Hans Benningstad
* Tove Bryn som Olaug Benningstad
* Eva Sletto som Randi Benningstad, deres datter
* Ragnhild Hald som Olea, en budeie
* Jens Gundersen som Rolf Rønne
* Martin Gisti som Jørgen Krullerstugun
* Toralf Sandø som Kal Kanten
* Ottar Wicklund som Nils Røst
* Øystein Børke som Lars Heksvold
* Bjarne Bø som Amund Hageløkka

Eksterne lenker
---------------

* (en) *Gullfjellet* på Internet Movie Database Rediger på Wikidata

* (no) *Gullfjellet* i Nasjonalbibliotekets filmografi Rediger på Wikidata

* (no) *Gullfjellet* hos Filmfront Rediger på Wikidata

* (no) *Gullfjellet* på NRK TV Rediger på Wikidata

|  |  |
| --- | --- |
| Oppslagsverk/autoritetsdata | Lokalhistoriewiki
 |
**Floriane Hot**, født 27. april 1991 i Toulouse, er en fransk langdistanse- og ultradistanseløper. Hun er verdensmester på 100 kilometer i 2022.

Biografi
--------

Floriane Hot ble født i Toulouse og vokste opp og spilte fotball der. Hun begynte å trene som flygeleder ved École nationale de l'aviation civile og flyttet deretter til Aix-en-Provence for å jobbe på Aix-en-Provence Aerodrome. Hun forlot fotballen og begynte å løpe der hun viste gode resultater. Hun vant blant annet Salon-de-Provence halvmaraton i 2019.

I 2022 tar hun opp utfordringen som ble lansert av hennes følgesvenn Nicolas Navarro om å løpe et 100 kilometer løp. Etter å ha fulgt spesifikk trening i Kenya, presenterte hun seg ved starten av de franske mesterskapene i spesialiteten i Belvès. Hun dominerte løpet og vant på 7:42:24, nesten førti minutter foran sin nærmeste forfølger Stéphanie Gicquel. 27. august deltok hun i verdensmesterskapet på 100 kilometer i Bernau bei Berlin. Hun hadde en komplisert start, men endte opp med å ta igjen flere av motstanderne. Hun klarte å øke tempoet i den andre delen av løpet og befant seg i spissen for løpet sammen med sin landsmann Camille Chaigneau som ledet alene. Hun endte opp med å gjøre forskjellen og vant på 7 t 4 min 3 s for å vinne verdenstittelen. Hun satte også ny europeisk kvinnerekord over distansen. Sammen med lagkameratene Camille Chaigneau og Stéphanie Gicquel vant hun også sølvmedaljen på lagrangeringen.

Referanser
----------

1. ↑  FLORIANE HOT, CHAMPIONNE DU MONDE DU 100 KM
2. ↑  Running. Contrôleuse aérienne, footballeuse, championne de France... Qui est Floriane Hot ?
3. ↑  Championnats de France des 100 km : Floriane Hot et Benjamin Polin titrés
4. ↑  Floriane Hot : « Être championne du monde j’y avais pensé dans mes rêves les plus fous mais certainement pas avec un tel chrono. »
5. ↑  Floriane Hot sacrée championne du monde des 100 km avec un nouveau record d’Europe

Eksterne lenker
---------------

* *Artikkelen mangler oppslag i Wikidata*
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet.

**Marius Solberg Heiberg** (født Per Marius Solberg, 19. februar 1985) er en norsk transplantasjonsutøver oppvokst i Løten. Han deltok i europamesterskap for transplanterte i Vantaa i Finland i 2016 og Lignano i Italia i 2018.

I 2002 ble det oppdaget en arvelig hjertefeil hos Heiberg, en genfeil kalt ARVC. Han ble hjertetransplantert ved Rikshospitalet i Oslo i 2012 og på nytt i 2014.

Internasjonale meritter
-----------------------

| Plassering | Øvelse | Mesterskap |
| --- | --- | --- |
| Gull | 50m brystsvømming | EM, Italia 2018 |
| Sølv | 50m ryggsvømming | EM, Italia 2018 |
| Sølv | Bordtennis singel | EM, Finland 2016 |
| Sølv | Cricket ballkast | EM, Finland 2016 |
| Bronse | Cricket ballkast | EM, Italia 2018 |
| Bronse | Badminton dobbel | EM, Italia 2018 |
| 6. plass | Bowling singel | EM, Finland 2016 |
| Gruppespill | Bordtennis dobbel | EM, Italia 2018 |
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*

**Hu Zongnan** (胡宗南; pinyin: *Hú Zōngnán*; Wade-Giles: *Hu Tsung-nan*, født 16. mai 1896 i Zhenhai i Ningbo i provinsen Zhejiang i Folkerepublikken Kina, død 14. februar 1962) var general i den nasjonale revolusjonshær og i Republikken Kinas hær og kjempet i den annen sino-japanske krig og i den kinesiske borgerkrig. Sammen med generalene Chen Cheng og Tang Enbo utgjorde han et triumvirat av Chiang Kai-sheks mest betrodde hærførere under krigen mot Japan. Etter at nasjoinalistene trakk seg tilbake til Taiwan i 1949 fortsatte han som presidentens militære strategiske rådgiver frem til sin død.

Referanser
----------

1. ↑   Tsjekkias nasjonale autoritetsdatabase, NKC-identifikator mub20241220870, besøkt 31. mars 2024[Hentet fra Wikidata]

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** NKC
 |
**Ådnøy naturreservat** består av et sydspissen av Ådnøyna i Alver kommune. Området ble som ett av 69 naturreservater i daværende Hordaland fylke, vernet 3. april 1987 og inngår i verneplan for sjøfugl. Fra og med 15. april til og med 31. juli er det forbud mot ilandstiging.

Verneforskriften sier at formålet med vernet er 

«å sikre best mogelege vilkår for sjøfuglane i området samt å ta vare på ein viktig hekkelokalitet med dei plante- og dyrearter som naturleg er knytta til området.»
Registrerte hekkende arter i 2014:

* Tjeld 1 par.

Referanser
----------

1. ↑  «faktaark». Naturbase. Besøkt 3. april 2024.
2. 1 2  «Forskrift om vern for Ådnøy naturreservat, Lindås kommune, Hordaland». Lovdata. Besøkt 3. april 2024.
3. ↑  Stein Byrkjeland (1. november 2015). «Hekkande sjøfugl i Hordaland 2014. Forvaltingsplan for 69 sjøfuglreservat, samt oppdatert bestandsoverslag for dei ulike sjøfuglartane i fylket.» (pdf). Fylkesmannen i Hordaland, miljøvern- og klimaavdelinga. s. 218. Besøkt 3. april 2024.
**Palace of Pleasure** er et elektronikaband fra Oslo stiftet i 1994. Bandet har blandet dub, jazz, hiphop, punk og pop sammen til sin egenpatenterte «Discodub» og er kjent som et solid og underholdende liveband. Bandet debuterte med albumet *Release The Pleasure* i 1996 og har totalt gitt ut sju album. Album nummer to, *Emperor Norton*, ble belønnet med Spellemannprisen 1997 i klassen dance/techno, mens album nummer tre, *Popaganda*, ble belønnet med Spellemannprisen 1999 i klassen dance. 

Bandet har også skrevet musikk til film, teater og Lørdagsbarnetimens hørespill «Dødsdronen».

Medlemmer
---------

* Sigmund Floyd (Sigmund Holtskog): vokal, gitar, keyboard , perkusjon
* Stian Torstenson: gitar, keyboard, munnspill, perkusjon
* Justin Newall: bass, gitar
* Jørund Skaug: keyboard, iPad, bass, perkusjon

### Tidligere medlemmer

* Bjarne Larsen: bass, gitar (1994–2003)
* Ketil Hansen (1998–2000)
* John Birger Wormdahl (1995–1999)

Diskografi
----------

* *Release The Pleasure* (Moondog, 1996)
* *Emperor Norton* (dbut, 1997)
* *Popaganda* (S2 Records/PoP, 1999)
* *Betty Ford, Here We Come* (S2 Records/PoP, 2000)
* *The World Next Door* (S2 Records/PoP, 2004)
* *Lifelong Fury* (Drooling Cow Records, 2008)
* *Undarkness* (Drooling Cow Records, 2022)

Eksterne lenker
---------------

* Hjemmeside
* Biografi fra Norsk pop- og rockleksikon
**Guttorm Andreasen** (født 22. mars 1966 i Oslo) er en norsk programleder, journalist, foredragsholder, musiker og DJ.

Han jobbet i Radio Nova, RadiOrakel og Studentradioen i Bergen (1986–1992), hvor han var musikk- og ansvarlig redaktør. Fra 1992 til 2008 var han programleder, vaktsjef, produsent og reporter i en rekke programmer i NRK radio og TV. Han var med i NRK P3 fra 1993 og var programleder for bl.a. Filmpolitiet, Lørdagsbarnetimen og TV-programmet Stereo (2002–2003). Han laget musikkprogrammet Wasabi på NRK P2. Han har vært tilbake som programleder på NRK i flere perioder, blant annet i NRK P13. I perioden 2010–2013 laget han en av Norges første[] podkaster/nettradioprogram, «99 Minutes», om norsk musikk, på engelsk, for MIC Norsk Musikkinformasjon.

Som DJ opptrer Guttorm Andreasen under navnet DJ 99. Han har spilt på en rekke festivaler og klubber i inn- og utland. DJ 99 kom til finalen i The International World Beat DJ Competition i London i 2005. Guttorm Andreasen er musiker og gir ut musikk under eget navn og som The Future Sound of Manglerud.

Han er også norgesmester i fekting (florett) i 1985.

Referanser
----------

1. ↑  Bryhn, Rolf (25. januar 2023). «fekting – norgesmestere». *Store norske leksikon* **(norsk)**. Besøkt 12. mars 2023.

Eksterne lenker
---------------

* Guttorm Andreasen
* Biografi fra NRK[*død lenke*]
En **designer** er en person som planlegger et utseende eller form før det blir laget, ved å utarbeide tegninger eller planer.

Mer formelt, en designer er en person som "angir strukturelle egenskaper av et design- objekt". I praksis kan hvem som helst som skaper varige driftsmidler eller immaterielle objekter, produkter, prosesser, lover, spill, grafikk, tjenester og opplevelser refereres til som en designer.

Etymologi
---------

Ordet design kommer fra latinets *designo* = peke ut, avbilde, framstille. Design er en engelsk term som opprinnelig innebærer plan, skisse eller tegning.

Designyrker
-----------

Ulike typer designere inkluderer:

* Arkitektur
* Motedesign
* Design møbler
* Grafisk design
* Industriell design
* Interaksjonsdesign
* Emballasjedesign
* Softwaredesign
* Visuelldesign
* Webdesign
* Yachtdesign
* Konseptdesign
* Logodesign

Se også
-------

* Arkitekt
* Design
* Designfirma
* Visuell kunst

Referanser
----------

1. ↑  Ralph, P. and Wand, Y. (2009). A proposal for a formal definition of the design concept. In Lyytinen, K. Loucopoulos, P. Mylopoulos, J. and Robinson, W. editors, Design Requirements Workshop (LNBIP 14), pp. 103–136. Springer-Verlag, p. 110

|  |  |
| --- | --- |
| Oppslagsverk/autoritetsdata | GND **·** GND **·** LCCN **·** BNF **·** BNF (data) **·** NDL **·** NKC **·** NKC
 |
En amerikansk kystvakt med et EOTech holografisk sikte og sikteforstørrer
En **sikteforstørrer** viser vanligvis til et optisk teleskop som kan brukes sammen med ikke-forstørrende optisk sikter med parallelle kollimerte retikler, altså sikter av typen reflekssikte eller holografisk sikte (men ikke prismesikte). Det ikke-forstørrende siktet og forstørreren utgjør da sammen i praksis et kikkertsikte. Sikteforstørrer til rødpunktsikte har vært en del av tilleggsutrustningen til HK416 i det norske forsvaret. De er ofte 3 ganger forstørrelse, men kan variere fra 2-6×. Slike sikteforstørrere er ofte montert i en montasje som kan vippes til siden slik at man kan velge hvorvidt forstørreren skal brukes etter behov. Forstørrelsen kan spesielt være nyttig mot mål som er vanskelige å få øye på. Når forstørreren brukes må skytteren i likhet med et vanlig kikkertsikte ta hensyn til øyeavstand og parallakse.

**Sikteforstørrer** kan også vise til en annen type optisk utstyr som settes *foran* et ekisterende kikkertsikte for å øke (eller minske) forstørrelsen. For eksempel kan en 2x forstørrer av slik type omforme en 1-6x kikkert til en 2-12x kikkert.

Referanser
----------

1. ↑  «UD 5-26-2 Utdannelse HK417 2012». Arkivert fra originalen 1. mai 2023. Besøkt 1. mai 2023.
2. ↑  «Scope X2 adaptor - Sporting Shooters' Association of Australia (SSAA)».
3. ↑  «Sector Optics scopeX2™ adapter brochure» (PDF).
**Anna Clara Theresia Fischer-Dückelmann** (1856-1917) var en østerriksk-ungarsk lege og forfatter.

Fischer-Dückelmann var datter av Friedrich Dückelmann, en østerriksk-ungarsk militærlege og godseier. Hun giftet seg i 1880 med Arnold Fischer, og flyttet til Zürich for å studere medisin. Hun ble en av de første kvinner som studerte medisin i Sveits, og disputerte med barselfeber som tema. Hun kritiserte den etablerte legestandens tilnærming til fødselsmedisin, og var en forkjemper for naturmedisin og vegetariansk diett.

Referanser
----------

1. ↑  «Fischer-Dückelmann, Anna». Frauen in Bewegung 1848–1938, Österreichische Nationalbibliothek.
2. ↑  «Anna Fischer-Dückelmann (1856-1917): Extract from Woman as Family Doctor (1905)». *Bern Open Repository and Information System*. 30. november 2023.
3. ↑  Paulette Meyer. «Physiatrie and German Maternal Feminism: Dr. Anna Fischer-Dückelmann Critiques Academic Medicine». *Canadian Journal of Health History*. doi:10.3138/cbmh.23.1.145.
Portal: Alternativ behandling

**Catherine Kousmine** (1904–1992) var en russisk lege og promotør av alternativ behandling av kreft.

Kousmine ble født inn i en velstående russisk familie, men i 1916 flyttet de til Lausanne i Sveits. Her tok Catherine utdannelse innen medisin, og dro deretter til Østerrike hvor hun tok spesialisering innen pediatri. Denne spesialistkompetansen ble imidlertid ikke anerkjent i Sveits da hun vendte tilbake dit.

Kousmine utviklet og promoterte sin egen diett som hun mente ville kunne behandle de fleste sykdommer, særlig kreft. Denne bestod hovedsakelig i å kutte ut mettet fett, og å spise frukt, grønnsaker og helkorn. Det finnes imidlertid ikke vitenskapelig dokumentasjon for at hennes kur kan bistå til helbredelse fra kreft.

Referanser
----------

1. ↑   Autorités BnF, data.bnf.fr, besøkt 10. oktober 2015[Hentet fra Wikidata]
2. ↑  «Obituary: Catherine Kousmine». *Independent*. 8. september 1992.
3. ↑  Jean-Marie Abgrall (2000). *Healing Or Stealing?: Medical Charlatans in the New Age*. Algora Publishing. s. 82–83. ISBN 978-1-892941-28-2.
4. ↑  *Trick Or Treatment: The Undeniable Facts about Alternative Medicine*. W. W. Norton. 17. august 2008. s. 295. ISBN 978-0-393-06661-6.

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** ISNI **·** BNF **·** BNF (data) **·** SUDOC **·** NDL **·** ICCU **·** BNE
 |
***Å vokte fjellet*** er en kortfilm fra 2012, som vant Amandaprisen 2012 for «Beste kortfilm». Filmen er regissert av Izer Aliu, og er hans avgangsfilm ved Den norske filmskolen. Den hadde premiere 15. juni 2012 under Kortfilmfestivalen i Grimstad, og ble deretter vist på Cinemateket i Oslo fire dager senere.

*Å vokte fjellet* er en kortfilm om to brødre som blir sendt til fjells av en illsint far, for å finne en forsvunnet geit. Historien bygger på en fortelling fra Alius farmor. Filmen er tatt opp i Radusha utenfor Skopje i Makedonia, med lokalbefolkningen som skuespillere.

Filmen var én av tre eksamensfilmer fra Den norske filmskolen i 2012 med regissører av utenlandsk bakgrunn. Alius eksamensfilm er den første der alle opptakene gjøres utenfor Norge. Makedonsk filmfond bidro med en syvendedel av budsjettet på rundt 530 000 kroner.

Referanser
----------

1. ↑  Anette Ruud Andersen (13. juni 2012). Kull 7 presenterer avgangsfilmene 2012. *Montages*
2. 1 2 3  Olav Urdahl (2. april 2012). Filmskolens natt- opptak i Makedonia. *Aftenposten*
3. 1 2  Inga Semmingsen (20. juni 2012). Vil sprite opp norsk film Arkivert 23. juni 2012 hos Wayback Machine.. *Dagsavisen*

Eksterne lenker
---------------

* Trailer for filmen på Vimeo (privat video, krever tillatelse/passord)
**Johanna Brandt** (1876–1964) var en sørafrikansk kvinne som arbeidet som propagandist og spion for afrikanderne.

Plakat fra 1948 som annonserte foredrag med Johanna Brandt
Johanna van Warmelo var datter av en nederlandsk predikant, mens hennes mors familie hadde innvandret til Sør-Afrika tidlig i kolonitiden. Ved utbruddet av boerkrigen vervet hun seg sammen med tre av sine brødre, og tjenestegjorde som sykepleier. Under krigens andre fase organiserte hun en tropp av kvinnelige spioner som holdt britiske offiserer under oppsyn og skjulte rømte fanger. Disse hendelsene dannet utgangpunktet for William Steads artikkel i *Review of Reviews* hvor han beskrev forholdene i konsentrasjonsleiren Irene, noe som medvirket til at britene mistet støtte til krigen.

Etter krigen skrev hun ned sine egne betraktninger om konsentrasjonsleiren. Hun skrev også en rekke traktater som omhandlet alternativ behandling, der den mest populære hadde tittelen *The Grape Cure and Fasting Book*. Angivelig skal hun ha kurert seg selv fra magekreft ved å følge en kur bestående av druer. Kuren mangler imidlertid vitenskapelig dokumentasjon.

Hun var gift med nederlandske L.E. Brandt.

Referanser
----------

1. ↑   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   www.google.com[Hentet fra Wikidata]
3. ↑  «Johanna Brandt, nurse and spy for the Boer forces during Anglo-Boer War 2 and also author of several books on the war and natur». South African History Online.
4. ↑  «The Grape Cure». *QuackWatch*. 18. september 2001.
5. ↑  «'n Historiese perspektief oor die kontroversiële lewe van Johanna Brandt (1876-1964)». *University of Pretoria*. 2016.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** ICCU
 |
**Georg Osnes** (1913–1944) var en norsk motstandsmann under andre verdenskrig. Han arbeidet som stein- og jordarbeider og var organisert i Stavanger kommune Arbeiderforening. Georg var ugift og bodde sammen med sin far, Kornelius, i Langgata 6, mens broren Ernst bodde i Kampensgate. 

Georg Osnes ble tidlig engasjert i Norges Kommunistiske Ungdomsforbund (NKU), hvor han som 15-åring holdt sterke taler til støtte for kommunismen. Han var også en av initiativtakerne til Tjemsland-gruppa, en kommunistisk motstandsorganisasjon fra 1943, også kjent som "Osnes-gruppa."

Osnes ble arrestert den 7. august 1943 på Lerang i Høgsfjorden, anklaget for ulovlig arbeid, inkludert studiearbeid og partiorganisering. Han deltok også i produksjon og distribusjon av illegale aviser samt formidlet nyheter fra allierte kilder. Etter å ha blitt holdt i fangenskap på Grini fangeleir ble Georg Osnes dømt til døden av Polizeigericht Nord den 31. mars 1944, under anklage om "virksomhet for en fiendtlig stat."

Georg Osnes ble henrettet den 9. mai 1944 i Trandumskogen. Hans bidrag til motstandsarbeidet og kampen mot nazistene har blitt anerkjent som en modig innsats for Norges frihet under andre verdenskrig.

Referanser
----------

1. 1 2 3  Arntsen, Jan Magne (2018). *En fortiet historie : Tjemsland-gruppa og kommunistisk motstand i Stavanger 1940–1945*. Piren forlag.
2. ↑  Linnerud, Eystein (1969). *Trandumskogen*. E. Linnerud.

|  |  |
| --- | --- |
| Oppslagsverk/autoritetsdata | Fangeregisteret **·** Våre falne

 |
**Notholmen naturreservat** består av Notholmen ved Fosnøyna i Austrheim kommune. Området ble som ett av 69 naturreservater i daværende Hordaland fylke, vernet 3. april 1987 og inngår i verneplan for sjøfugl. Fra og med 15. april til og med 31. juli er det forbud mot ilandstiging.

Verneforskriften sier at formålet med vernet er 

«å sikre best mogelege vilkår for sjøfuglane i området samt å ta vare på ein viktig hekkelokalitet med dei plante- og dyrearter som naturleg er knytta til området.»
Det ble ikke registrert noen hekkende arter i 2014.

Referanser
----------

1. ↑  «faktaark». Naturbase. Besøkt 3. april 2024.
2. 1 2  «Forskrift om vern for Notholmen naturreservat, Austrheim kommune, Hordaland». Lovdata. Besøkt 3. april 2024.
3. ↑  Stein Byrkjeland (1. november 2015). «Hekkande sjøfugl i Hordaland 2014. Forvaltingsplan for 69 sjøfuglreservat, samt oppdatert bestandsoverslag for dei ulike sjøfuglartane i fylket.» (pdf). Fylkesmannen i Hordaland, miljøvern- og klimaavdelinga. s. 223. Besøkt 3. april 2024.
**Tauranga** er den største byen i Bay of Plenty på østkysten av Nordøya i New Zealand. Byen ligger 105 km øst for Hamilton og 85 km nord for Rotorua.

Tauranga ligger i den nordlige delen av den langstrakte bukta Bay of Plenty, men er godt beskyttet av øya Matakana Island. Navnet Tauranga kommer fra Maorispråket og betyr noe sånt som «en beskyttet ankringsplass»

På grunn av sin godt beskyttede beliggenhet nyter Tauranga et mildt og tørt klima. Dette har gjort byen til en populær plass for pensjonister å bosette seg i. Gjennom sommermånedene vokser befolkningen ettersom den nærliggende satellitt byen Mount Manganui er en populær feriedestinasjon.

Tauranga er den raskest voksende byen i New Zealand. Ved neste folketelling i 2006 vil byens innbyggerantall ha passert 100,000. Dette betyr at byen har firedoblet innbyggerantallet på rundt 30 år. Tilveksten skyldes i hovedsak pensjonister som slår seg ned i byen, mange i forstaden Papamoa. Selv om befolkningsveksten har vært stor er byen underrepresentert i handel og næringsvirksomhet. Sentrum er på størrelse med en by på rundt halvparten av Taurangas dimensjon.

Se også
-------

* Oljesølulykken ved Tauranga (2011)
* MS «Tauranga»

Referanser
----------

1. ↑  .

Eksterne lenker
---------------

* Offisielt nettsted Rediger på Wikidata

* (en) Tauranga – kategori av bilder, video eller lyd på Commons Rediger på Wikidata
* En privat byportal Arkivert 29. juni 2011 hos Wayback Machine.
* Bystyrets hjemmeside
* Den lokale avisen – The Bay of Plenty Times

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** GeoNames **·** MusicBrainz
 |
Gabriel Tischendorfs vei på Damsgård i Bergen
**Gabriel Hetting Tischendorf** (født 13. august 1842 i Christiania, død 24. september 1932 i Bergen) var en norsk komponist og organist.

Gabriel Tischendorf ble født i Christiania, men familien flyttet ikke mange år etter til Bergen. Han viste tidlig interesse og talent for musikk, men han fikk ikke den utvikling som kanskje ellers kunne kommet ham til gode. Grunnen til dette var svak helse og dårlig økonomi. Likevel fikk Tischendorf musikalsk utdannelse. Blant annet studerte han hos den tyske komponisten Ferdinand Vogel, som arbeidet som organist i Nykirken. Senere reiste Tischendorf til Christiania og fikk klaverundervisning hos Halfdan Kjerulf og tok teoristudier hos J. C. Conradi. Behovet for musikkutdannelse førte også Gabriel Tischendorf utenlands, og i 1870 og 1871 var han musikkstudent i både København og Leipzig.

Gabriel Tischendorf blir i dag først og fremst husket som komponist av «Jeg vil verge mitt land» til Bjørnstjerne Bjørnsons tekst fra «Fiskerjenten», men Tischendorf komponerte mye mer enn dette. Blant annet skrev han rundt 50 romanser for sang og piano etter tekster av diktere som Bjørnstjerne Bjørnson, Kristoffer Janson og John Paulsen. Tischendorf ga også ut to hefter med klaverstykker på Walmuths forlag i Christiania. Gabriel Tischendorf komponerte også korverker. Av disse kan «Harpesnekken» og «Solfest» etter Jens Tvedts dikt nevnes.

Gaten der Tischendorf bodde på Voldene i Laksevåg bydel i Bergen er oppkalt etter ham.

Galleri
-------

* «Jeg vil værge mit Land», nasjonalistisk postkort til hundreårsjubileet for Den norske grunnloven 1914 med tekstutdrag av Bjørnstjerne Bjørnson. Foto: Nasjonalbiblioteket«Jeg vil værge mit Land», nasjonalistisk postkort til hundreårsjubileet for Den norske grunnloven 1914 med tekstutdrag av Bjørnstjerne Bjørnson. Foto: Nasjonalbiblioteket
* «Norges Jubileum 1814-1914», propagandistisk postkort til grunnlovsjubileet 1914 med sitatet «Jeg vil værge mit Land!»«Norges Jubileum 1814-1914», propagandistisk postkort til grunnlovsjubileet 1914 med sitatet «Jeg vil værge mit Land!»

Referanser
----------

1. 1 2 3 4 5  «Gabriel Tischendorf». Norsk biografisk leksikon. Besøkt 10. juli 2016.

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Historisk befolkningsregister **·** BIBSYS **·** VIAF
 |
Villsvin av sandstein ved den evangeliske kirken
**Ebersbach** (oversorbisk: *Habrachćicy*) er en bydel i bykommunen Ebersbach-Neugersdorf i Oberlausitz i den sørlige delen av Landkreis Görlitz i Direktionsbezirk Dresden i Fristaten Sachsen. Før 1. januar 2011 var den en selvstendig by og kommune. Byen hadde 8 108 innbyggere den 31. desember 2009. 

Byen ligger på grensen til Böhmen i Tsjekkia.

Vannkilde fra Spree i Ebersbach
I Ebersbach finnes en av tre vannkilder til elven Spree. De to andre vannkildene befinner seg i Kottmar og i Neugersdorf. Ved utmunningen ved Bahnhofstraße/Hauptstraße (B 96) møtes elvene Spree-Kottmar, Spree-Ebersbach og Neugersdorf, for deretter samlet å flyte videre som elven Spree i retning Berlin. Det høyeste punkt i Ebersbach er det 485 meter høye fjellet Schlechteberg. Det danner også det geografiske midtpunktet i Ebersbach. Vest for Schlechteberg ligger byens sentrum og bydelen Haine. I nord og øst går hovedgaten gjennom bydelene Niederdorf og Oberdorf til de såkalte «gyldne løver». I sørøst ligger Neubaugebiet Oberland. Fra sør til vest, direkte mot den tsjekkiske grensen, befinner Spreedorf seg ved foten av Schlechtebergs.

Fra et utsiktstårn i Schlechteberg ser man fjellet Kottmar i øst, og noe sør for dette Isergebirge, og deretter Zittauer Gebirge med Lausche som høyeste fjelltopp. Ved klar sikt ser man Karkonosze/Krkonoše med fjellet Sněžka/Śnieżka bak Isergebirge. I sør ligger Lausitzer Bergland i retning Tsjekkia. I nordvest troner fjellene Bieleboh og Czorneboh. Mot nord er det 307 meter høye Hohe Dubrau synlig og fra utkikkstårn er Monumentberg synlig som det siste høydedrag i fjellverdenen i denne retningen. Like nedenfor er dobbelfjellet Löbauer Berg/Schafsberg synlig. Fra utkikkstårn kan man mot øst se Rotstein og Königshainer Berge. Nevneverdig er også det tidligere fjellet Klunst, som en gang var 440 meter høyt, før det falt som offer for et pukkverk i granitt-industrien.

Byen har syv deler:

* Haine
* Hempel
* Neue Sorge
* Niederdorf
* Oberdorf
* Oberland
* Spreedorf

I 1877 ble kommunen Neuebersbach innlemmet i Ebersbach. Med virkning fra 1. januar 2011 foreligger det planer om å slå sammen Ebersbach og Neugersdorf til den nye kommunen Ebersbach-Neugersdorf.

Ebersbach var en by i Kreis Löbau fra 1952 til 1990, og i *Landkreis Löbau* fra 1990 til 1994. Fra 1. august 1994 frem til 1. august 2008 var den vært en del av i Landkreis Löbau-Zittau, og siden 1. august 2008 har byen vært en del av Landkreis Görlitz.

Referanser
----------

1. ↑   (på en) *GeoNames*, 2005, GeoNames-identifikator 2933965, Wikidata Q830106,

Eksterne lenker
---------------

* Offisielt nettsted Rediger på Wikidata

* (en) Ebersbach/Sa. – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** NKC **·** GeoNames
 |
***Ibsen's Kingdom: The Man and His Works*** er en bok på 704 sider om Henrik Ibsen og hans verk av Evert M. Sprinchorn (1923–2022), en amerikansk professor innen skandinavisk litteratur og drama. Den ble utgitt av Yale University Press i 2021 da Sprinchorn var 98 år gammel. Boken beskrives som en omfattende biografi som bygger på en biografisk lesning av Ibsens verk.

Boken har blitt kritisert av norske Ibsenforskere for å videreformidle utdaterte myter om Ibsen, og for å ikke forholde seg til den nyere historiske Ibsenforskningen. Helge Rønning mener boken «er på mange måter mer en oppfinnsom analyse av Ibsens arbeider enn en biografi». Den ukritiske bruken av Ibsens verk som biografiske kilder har blitt kritisert i nyere Ibsenforskning.

Referanser
----------

1. ↑  Sprinchorn, Evert M. (2021). *Ibsen's Kingdom: The Man and His Works*. Yale University Press.
2. ↑  Rees, Ellen (2022). «Tropes Revisited: Evert Sprinchorn's *Ibsen's Kingdom: The Man and His Works* and Recent Historical Research in Ibsen Studies». *Scandinavian Studies*. 94 (4): 530–545. doi:10.5406/21638195.94.4.06.
3. ↑  Rønning, Helge (2022). «Ibsen’s Life and Works: What is the Connection? A Review of Evert Sprinchorn Ibsen’s Kingdom. The Man and his Works». *Ibsen Studies*. 22 (1): 89–98. doi:10.1080/15021866.2022.2063981.
4. ↑  Haave, Jørgen (2017). *Familien Ibsen*. Museumsforlaget. ISBN 9788283050455.
***Cyclocephala gravis*** er en bille som hører til gruppen hornbiller i familien skarabider (Scarabaeidae).

Utseende
--------

En middelsstor (ca. 16-18 millimeter), avlang, blank hornbille. Hodet er svart med mørkbrun "snute", pronotum brunrødt, dekkvingene gulbrune. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede.

Levevis
-------

De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.

Utbredelse
----------

Arten er utbredt i Mellom- og det nordlige Sør-Amerika.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806
				+ Underfamilien hornbiller, Dynastinae MacLeay, 1819
					- Stammen Cyclocephalini
						* Slekten *Cyclocephala* Latreille, 1829
							+ ***Cyclocephala gravis*** Bates, 1887

Kilder
------

* Generic Guide to New World Scarab Beetles - *Cyclocephala*

Eksterne lenker
---------------

* [ Dynastidae du monde- nettside om arten]
* *Artikkelen er ikke koblet til Wikidata*
* (en) Cyclocephala – kategori av bilder, video eller lyd på Commons
**Edvin Østergaard** (født 1. januar 1959 i St. Louis, Missouri) er en norsk komponist innen klassisk- og samtidsmusikk.

Blant komposisjonene hans finnes instrumentalmusikk, musikk for kor og vokalensembler og musikk for teater. For korverket «The Two Moons» vant han juryens pris i en konkurranse arrangert av The Netherlands Radio Choir i 2007.

I 2010 ga han ut albumet *Die 7. Himmelsrichtung*. Albumet inneholder musikk han komponerte i perioden 1999 til 2006 og blir fremført av sopranen Siri Torjesen, bratsjist Morten Carlsen og cellist Hans Josef Groh. For albumet vant han Spellemannprisen 2010 i klassen samtidsmusikk. I 2019 ble hans verk *Ørenslyd: Ritus V* for tre vokalister og kontrabass urframført på Tieranatomisches Theater ved Humboldt-universitetet i Berlin. For verket ble han tildelt prisen årets verk fra Norsk Komponistforening i 2022. Verket ble utgitt på album i 2023, en utgivelse Østergaard ble nominert til Spellemannprisen 2023 i klassen TONOs komponistpris.

Østergaard er ansatt som professor i fagdidaktikk innen området kunst og vitenskap i læring ved Norges miljø- og biovitenskapelige universitet (NMBU) og har utgitt en rekke publikasjoner (se under). I 2020 ble Østergaard utnevnt til Merittert underviser ved NMBU.

Referanser
----------

1. ↑  «Årets verk 2021 til tre komponister: Edvin Østergaard, Rolf Gupta og Kristine Tjøgersen». *ballade.no*. 7. februar 2022. Besøkt 21. mai 2023.
2. ↑  «Dette er dei nominerte til Spellemannprisen». *nrk.no*. 29. februar 2024. Besøkt 29. mars 2024.

Eksterne lenker
---------------

* Biografi hos mic.no
* (no) Publikasjoner av Edvin Østergaard i BIBSYS

* Hjemmeside Edvin Østergaard NMBU
* (no) Publikasjoner av Edvin Østergaard i forskningsdokumentasjonssystemet CRIStin

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** CRIStin
 |
**Termitaphididae** er en familie av insekter som tilhører tegene, en gruppe av nebbmunner. Familien omfatter bare ni kjente, tropiske arter. Denne gruppen lever underjordisk i termitt-reir og har et uvanlig utseende med mange organer sterkt reduserte. Da de ble oppdaget, ble de ikke gjenkjent som teger, men plassert som en slags bladlus. Bortsett fra at de er knyttet til termitter, er ingenting kjent om biologien.

Utseende
--------

Svært små (2 – 3 mm), flate teger. Kroppen er sterkt modifisert og fasettøyne, punktøyne og vinger mangler fullstendig. Sett ovenfra kan de minne om små skrukketroll, men ingen ekstremiteter er synlige ovenfra. Beina er ganske korte og ikke synlige ovenfra. Kroppen er kledt med korte, tykke børster. Sugesnabelen har lange, opprullede stiletter. Antennene er korte og knebøyde, og består av fire ledd, det ytterste noe forstørret.

Levevis
-------

Familien lever bare under bakken i termittreir, og de ser ut til å være lyssky. Man vet ikke hva de lever av, men formen på munndelene kan antyde at de er soppspisere, kanskje lever de på sopp som vokser i termittenes gallerier.

Kjent fra fossiler
------------------

To fossile arter er beskrevet fra rav som stammer fra miocen-tiden, én fra Mexico og én fra Den dominikanske republikk.

Systematisk inndeling / europeiske arter
----------------------------------------

Et latinsk familienavn ender med *...idae*, og et navn på en overfamilie på *...oidea*. 

**Treliste**
* Klasse **Insekter** (Insecta)
	+ **Vingede insekter** (Pterygota)
		- **Neoptera** («nyvinger»)
			* Orden Nebbmunner (Hemiptera)
				+ Underorden **Plantesugere** (Homoptera) (parafyletisk)
				+ Underorden **Teger** (Heteroptera)
					- overfamilien **Aradoidea**
						* familien Termitaphididae
							+ slekten *Termitaphis* Wassmann – bare kjent fra Colombia
							+ slekten *Termitaradus* Myers, 1932 – tropiske områder over hele verden
								- *Termitaradus australiensis* Mjöberg – eneste art i Australia
								- *Termitaradus jamaicensis* Myers, 1932
								- *Termitaradus mexicana*
							+ Fossile arter
								- *Termitaradus avitinquilinus* Grimaldi & Engel, 2008
								- *Termitaradus protera* Poinar & Oyer

Kilder
------

* Australian Faunal Directory – Termitaphididae (2002)

Eksterne lenker
---------------

* (en) *Termitaphididae* i Encyclopedia of Life Rediger på Wikidata

* (en) *Termitaphididae* i Global Biodiversity Information Facility Rediger på Wikidata

* (en) *Termitaphididae* hos Fossilworks Rediger på Wikidata

* (en) *Termitaphididae* hos ITIS Rediger på Wikidata

* (en) *Termitaphididae* hos NCBI Rediger på Wikidata

* (en) *Kategori:Termitaphididae* – bilder, video eller lyd på Wikimedia Commons Rediger på Wikidata

* *Termitaphididae* – detaljert informasjon på Wikispecies Rediger på Wikidata
* Norsk Entomologisk forening – for deg som vil lære mer om insekter.
* Foto av *Termitaradus australiensis*: [*død lenke*]